钦定古今图书集成/明伦汇编/闺媛典/第342卷 > 石火胡母女
## 钦定古今图书集成/明伦汇编/闺媛典/第342卷 > 石火胡母女

按《杜阳杂编》：“上降日，大张音乐，集天下百戏于殿前。
有女石火胡，本幽州人也，挈养女五人，才八九岁，于
百尺竿上，张弓弦五条，令五女各居一条之上，衣五
色衣，执戟持戈，舞破阵乐曲，俯仰来去，赴节如飞，是
时观者目眩心怯。火胡立于十重朱画床子上，令诸
女迭踏，以至半空，手中皆执五彩小帜。床子大者始”
一尺馀，俄而手足齐举，谓之《踏浑脱》，歌呼抑扬，若履
平地，上赐物甚厚。文宗即位，恶其太险伤神，遂不复
作。